tartuNLP/wikipedia-smugri-20251201 huggingface dataset:
Amor Trio

Amor Trio oli 1972. aastal tegutsenud Eesti ansambel, kus laulsid Tõnis Rätsep, Lembit Ulfsak ja Juhan Viiding.
ARM Musicu 2004. aastal välja antud Juhan Viidingu loomingu kogumikus sisaldub neljas CD-plaat "Amor Trio". Sellel on 1930. ja 1940. aastate lööklaule, salvestatud Eesti Televisioonis 1972–1973. See ilmus algselt 1993. aastal kassetina.
Eesti Korteriühistute Hoiu-laenuühistu

Eesti Korteriühistute Hoiu-laenuühistu on 10. juunil 2011 Tallinnas asutatud hoiu-laenuühistu. 
Eesti Korteriühistute Hoiu-laenuühistu on Tartu Hoiu-laenuühistu partnerühistu. Ühistu tegevus on suunatud korteriühistutele, elamuühistutele, hooneühistutele ja garaažiühistutele finantsteenuste pakkumisele. Eesti Korteriühistute Hoiu-laenuühistu juriidiliseks vormiks on tulundusühistu. Lisaks peakontorile Tallinnas on ühistul ka harukontor Tartus.
Eesti Korteriühistute Hoiu-laenuühistu omanikud on ühistuga liitunud korteri-, elamu-, hoone- ja garaažiühistud.
Sümboolika.
Eesti Korteriühistute Hoiu-laenuühistu logo pärineb Tartu Hoiu-laenuühistult.
Logo kujutab inimest, kelle kohal olevad ümmargused elemendid tähistavad häid mõtteid ja nende teostumist. Ühistu hinnangul võib logo meenutada ka Eesti rahvussümbolit rukkilille.
Isikud.
Eesti Korteriühistute Hoiu-laenuühistu juhatuse esimees on Julia Borissenko. Nõukogu liikmed on Enni Vaarmann, Katriin Raudvere ja Lembit Nöps.
Kopolümeer

Kopolümeer ehk heteropolümeer on selline polümeer, mille molekulides esinevad kahele või enamale monomeerile vastavad lülid. Protsessi, milles saadakse kopolümeerid, nimetatakse kopolümerisatsiooniks.
Kui polümeeri molekulis esinevad vaid ühe monomeeri molekulid, siis on tegu homopolümeeriga.
Eesti Taastuvenergia Koda

Eesti Taastuvenergia Koda on 13. mail 2011 Tallinnas asutatud mittetulundusühing, mille eesmärk on aidata kaasa taastuvenergia ehk päikese-, hüdro-, tuule-, bio- ja maasoojusenergia ning mittebioloogilist päritolu taastuvkütuste laiemale kasutuselevõtmisele Eestis. Selle eesmärgi saavutamiseks tegeleb Koda taastuvenergialahenduste tutvustamise ja populariseerimisega ning Eesti ja Euroopa energiapoliitika debattides osalemisega. Pikaajaliseks sihiks on Koda seadnud täieliku ülemineku taastuvate energiaallikate kasutamisele Eesti energiamajanduses. Koda tuli 2012. aastal esimesena Eestis välja 100% taastuvenergiale ülemineku visiooni ja tegevuskavaga Eesti jaoks.
Kojasse kuuluvad energiatootjad Gren Eesti, Graanul Energia ja Utilitas ning assotsiatsioonid Eesti Biogaasi Assotsiatsioon, Eesti Jõujaamade ja Kaugkütte Ühing, Eesti Tuuleenergia Assotsiatsioon, Eesti Veskivaramu ja Eesti Päikeseelektri Assotsiatsioon. Koja liikmeks on võimalik astuda kõigil ettevõtetel, mittetulundusühingutel ja organisatsioonidel, kes toodavad ise taastuvenergiat või seisavad selle eest, et Eestis taastuvenergia valdkond jõudsalt areneks.
Koja juhataja oli aastatel 2011—2018 Rene Tammist ja 2018—2024 Mihkel Annus. Koda juhib aastast 2024 Silver Sillak.
Aini departemangu haldusüksuste loend

Aini departemangu haldusüksuste loend toob ära Aini departemangu kõik haldusüksused (alldepartemangud, kantonid ja vallad)..
Kantonid.
Departemangus on kokku 23 kantonit. Vald Bourg-en-Bresse (kogupindalaga 23,86 km²) on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast.
Vallad.
Aini departemangu 391. valla loend 1. jaanuari 2025. aasta seisuga.
Rene Tammist

Rene Tammist (sündinud 5. juulil 1978 Tartus) on taastuvenergia arendaja Utilitas Wind OÜ juhatuse liige, endine Eesti Taastuvenergia Koja juhataja ja endine ettevõtlus- ja infotehnoloogiaminister Jüri Ratase esimeses valitsuses. Tammist oli Sotsiaaldemokraatliku Erakonna noorteorganisatsiooni president 1998–2001 ja on töötanud ka Euroopa Parlamendi sotsiaaldemokraatide fraktsiooni energiapoliitika nõunikuna. 
Haridus.
Ta on lõpetanud 1996. aastal Tartu 7. Keskkooli ja 2001. aastal Tartu Ülikooli bakalaureusekraadiga avaliku halduse erialal. 2004. aastal kaitses ta magistritöö avaliku poliitika ja halduse erialal Manchesteri Ülikoolis. 2006. aastal alustas Tammist õpinguid University College Londoni doktorantuuris. 2009. aastal osales USA Kongressi Atlandi-üleses kliima- ja energeetikapoliitika vahetusprogrammis.
Poliitiline tegevus.
Ta on 1996. aastast Sotsiaaldemokraatliku Erakonna liige. 2019. aasta Riigikogu valimistel kandideeris ta Sotsiaaldemokraatliku Erakonna nimekirjas Harju- ja Raplamaal. 
22. augustil 2018 asus ta ettevõtlus- ja infotehnoloogiaministri ametikohale. Ta oli ametis Jüri Ratase esimese valitsuse lõpuni 29. aprillini 2019.
Hobid.
Ajalugu ja pikamaajooks.
Eesti Tuuleenergia Assotsiatsioon

Eesti Tuuleenergia Assotsiatsioon (lühend ETEA) on 21. septembril 2001 Saksamaal asutatud tuuleenergia potentsiaalist huvitatud ettevõtteid, organisatsioone ja üksikisikuid ühendav organisatsioon.
ETEA asutajaliikmed olid neli Eestis tuuleenergeetika projektide arendusega tegelevat ettevõtet: Tuuleenergia OÜ; Tuulepargid AS; SeeBA Energiesysteme GmbH ja Ostwind Verwaltunggsgesellschaft mbH. Tuuleenergia assotsiatsiooni juhtis aastatel 2001–2009 Jaan Tepp. 
ETEA missiooniks on luua tuuleenergia arengule ja selle tehnoloogia arendusele sellised tingimused, mis tagavad tuuleenergia ja selle arendajate konkurentsivõime ning taastuvenergia laiema kasutuselevõtu kaudu puhta elukeskkonna säilimise. 
Assotsiatsioonis on 17 liiget ning liikmesus jaguneb lihtliikmete, töötavaid tuulikuid omavate ja tuulikuid tootvate liikmete vahel.
ETEA juhatusse kuuluvad Aavo Kärmas (Enefit Green), Jaanis Järvet (Empower) ja Peeter Kukk (Baltic Wind Energy). ETEA tegevjuht on Terje Talv.
Aisne'i departemangu haldusüksuste loend

Aisne departemangu haldusüksuste loetelu toob ära Aisne'i departemangu haldusüksused. Loetelus on toodud alldepartemangud, kantonid ja vallad.
Kantonid.
Departemangus on 21 kantonit. Vallad Laon (kogupindalaga 42,00 km²), Saint-Quentin (kogupindalaga 22,56 km²) ja Soissons (kogupindalaga 12,32 km²) on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast.
Vallad.
Château-Thierry.
(Omois et Tardenois) 
Saint-Quentin.
(Vermandois) 
Soissons.
(Soissonais)
Helsingi valimisringkond

Helsingi valimisringkond (soome keeles "Helsingin vaalipiiri", rootsi keeles "Helsingfors valkrets") on üks Soome Vabariigi kolmeteistkümnest valimisringkonnast Soome parlamendivalimistel. 
Helsingi valimisringkond asutati 1952-l aastal. See on ka ainuke valimisringkond Soomes, mis koosneb ainult ühest linnast.
Helsingi valimisringkonnast valiti 2023. aasta parlamendivalimistel 23 parlamendiliiget 200–st. Enne seda valiti 22 liiget.
Ohis

Ohis' vald on vald Prantsusmaal Hauts-de-France'i piirkonnas Aisne'i departemangus.
Carl Gottlieb Reinthal

Carl Gottlieb Reinthal (7. jaanuar/18. jaanuar 1797 Karksi – 20. september/2. oktoober 1872 Tartu) oli eesti vaimulik.
Reinthal sündis Karksis mõisavalitseja pojana. Ta õppis Viljandi kreiskoolis, seejärel aastatel 1809–1814 Tartus gümnaasiumis. Tartu Ülikooli usuteaduskonnas õppis ta aastatel 1814–1817. Töötas seejärel koduõpetajana. Ordineeriti 22. juulil/3. augustil 1828 õpetajaks.
Ta oli aastatel 1828–1835 Rõuge Maarja koguduse adjunktõpetaja, aastatel 1835–1844 sama koguduse õpetaja. 29. mail/10. juunil 1844 loobus ta pastoriametist. Oli seejärel pangaametnik Liivimaa mõisnike krediitkassa Tartu osakonnas.
Lisaks oli Reinthal aastatel 1849–1854 ja 1856–1857 ajakirja Das Inland toimetaja. Ta oli Õpetatud Eesti Seltsi asutajaliige ja oli aastatel 1851–1853 seltsi president. 
Ta avaldas 1845. aastal esimesena aabitsa nime all tartumurdelise aabitsa ("Tarto maakeele Abits, kost latse wõiwa täwweste lugemist opi"), kasutades uut kirjaviisi ja pannes viimasel lehel paiknenud kuke pildi tiitellehele. Ta hakkas Kalevipoega saksa keelde tõlkima, jõudis 15. looni, kuid Kreutzwaldi vastuseisu tõttu katkestas tõlkimise. Ta toimetas aastatel 1846–1851 Ma-rahwa Kalenderit ehk Täht-ramatut. Samuti tegi ta kaastööd Rosenplänteri "Beiträge..."-dele: "Etwas zur esthn. Wortfügung" (Beitr. XX, lk. 41 jj.) ja "Wörter und Redensarten, die in Hupels Wörterbuche nicht stehen" (Beitr. XX, lk 49–120).
Ferdinand von Walter

Carl Ferdinand Eduard von Walter (3/15. veebruar 1844 Tartu – 6. detsember 1892 Rooma) oli Tartu raehärra ja sündik aastail 1885–1889.
Uusimaa valimisringkond

Uusimaa valimisringkond (soome keeles "Uudenmaan vaalipiiri", rootsi keeles "Nylands valkrets") on üks Soome Vabariigi 13-st valimisringkonnast. 2011. aasta ja 2015. aasta Soome parlamendivalimistel valiti sealt 35 parlamendiliiget. 2019. aasta parlamendivalimistel valiti 36 parlamendiliiget ja 2023. aasta parlamendivalimistel 37 parlamendiliiget.
Uusimaa valimisringkond loodi 1907. aastal.
Uusimaa valimisringkonnas asuvad Askola, Espoo, Hanko, Hyvinkää, Ingå, Järvenpää, Karjalohja, Karkkila, Kauniainen, Kerava, Kirkkonummi, Lapinjärvi, Lohja, Loviisa, Myrskylä, Mäntsälä, Nummi-Pusula, Nurmijärvi, Pornainen, Porvoo, Pukkila, Raseborg, Sipoo, Siuntio, Tuusula ja Vantaa.
Parlamendiliikmed (2019–2023).
Valimisringkonna valimisaktiivsus oli 2019. aasta Eduskunna valimistel 73,3%.
Marcus Schütz

Marcus Schütz (? Lübeck – 1707 Tartu) oli Eesti vaimulik ja vaimulik kirjanik.
Schütz sündis arvatavasti Lübeckis, tema sünniaeg pole teada. Usuteadust õppis ta (immatrikuleeriti novembris 1658) Rostocki Ülikoolis.
Ta oli aastatel 1664–1680 Nõo Püha Laurentsiuse koguduse õpetaja. Aastatel 1680–1707 oli ta Tartu eesti koguduse õpetaja, olles ka Tartu linnakonsistooriumi assessor.
Ta oli koos Lorenz Molleri ja Andreas Virginiusega aastal 1684 valmistatud lõunaeestimurdelise suure katekismuse (küsimuste ja vastustega) ja aastal 1685 ilmunud samamurdelise laulu- ja palveraamatu autor, mis Adrian Virginiuse poolt trükki toimetati. Ka on ta Johann Nicolaus von Hardungi ja Andreas Virginiusega olnud Adrian Virginiuse lõunaeestimurdelise Uue Testamendi tõlke (mis valmis aastal 1685 ja mis ilmus trükis aastal 1686) revideerijaks.
Isiklikku.
Schütz oli kaks korda abielus. Tema teise naise Anna Maria isa oli Puhja Püha Dionysiuse koguduse õpetaja Erich Berthold Gummert.
Johann Benjamin Sczibalski

Johann Benjamin Sczibalski (ka Johann Benjamin Sczibulski; 1728 – 15. juuli/26. juuli 1797 Nõo) oli Eesti vaimulik ning vaimulik kirjanik.
Usuteadust õppis ta (immatrikuleeriti 12. juulil 1745) Halle Ülikoolis. Oli aastal 1751 Udernas. Ordineeriti 16. veebruaril/27. veebruaril 1755 õpetajaks.
Oli aastatel 1755–1797 Nõo Püha Laurentsiuse koguduse õpetaja, olles aastast 1791 veel Tartu praostkonna praost.
Peale mitmete saksakeelsete vaimuliku sisuga raamatute ilmutas ta: ""Juttuse-Ramat kumman eggaütte Pühhä-Päiva nink egga-ütte Pühhä ja ka Palwe-Päiwi pale üts Juttus, Ewangeliumi perrä, säetu om..." (Tallinna, 1779, 24+820 lk.), mis on üks suurematest lõunaeestimurdelistest trükiteostest, keeleliselt oma aja kohta õige rahuldav; "Nelli Kristusse Kannatusse Juttussid nink Mönne Kannatusse-Laulu"" (Põltsamaa, 1788, 79 lk.). Ta on tõlkinud ka kirikulaule "Tarto-Ma-Kele Laulu Ramat'us" (Riia, 1788).
Isiklikku.
Tema vend Daniel Christoph Sczibalski oli Rubene ja Puhja Püha Dionysiuse koguduse õpetaja. Tema äi Gottfried Rulcovius oli Nõo Püha Laurentsiuse koguduse õpetaja. Tema tütarde Johanna Dorothea (surnud 1796) ja Helene Wilhelmine abikaasaks oli Rõngu Mihkli koguduse õpetaja Johann Adam Grossenbach.
Linguistica Uralica

Linguistica Uralica on Tallinnas alates 1965. aastast ilmuv Eesti Teaduste Akadeemia väljaantav teadusajakiri, mis avaldab soome-ugri ja samojeedi keeli käsitlevaid artikleid. 
Peatoimetaja on Gerson Klumpp, toimetaja Väino Klaus. Artiklid on inglise, saksa või vene keeles.
Ajakiri ilmub 4 korda aastas.
Ajakirja nimi oli aastatel 1965–1989 Sovetskoje Finno-ugrovedenije (Советское финно-угрoведение), alates 1990. aastast kannab see praegust nime.
Berliini leping

Leidub mitmeid riikidevahelisi leppeid, mida nimetatakse Berliini lepinguks:
Kuu keskmine õhutemperatuur

Kuu keskmine õhutemperatuur on kliimanäitaja, mis arvestatakse mingis kohas tehtud vaatluste alusel. Selleks arvestatakse kuu jooksul mõõdetud õhutemperatuuride alusel iga päeva ööpäeva keskmisi õhutemperatuure, need liidetakse ja jagatakse päevade arvuga. Kuna üks aasta võib olla mitmeaastase keskmisega võrreldes soojem või külmem, siis tegelikult kasutatakse klimatoloogias kuu mitmeaastast keskmist õhutemperatuuri, mis arvestatakse selles kohas tehtud mitmeaastaste vaatluste alusel. Kogu vaatlusperioodi (mis peab olema vähemalt 30-aastane) andmed liidetakse ja jagatakse aastate arvuga.
Kõige olulisemad kliimanäitajad, mis iseloomustavad koha kliimat, on jaanuari ja juuli keskmine õhutemperatuur. Mõnes kohas (põhjapoolkera mere ääres) on aga kõige külmem ja soojem kuu jaanuari ja juuli asemel vastavalt veebruar ja august, siis kasutatakse nende kohtade kliima iseloomustamisel veebruari ja augusti keskmisi õhutemperatuure.
Eestis oli kõige soojem kuu juuli 2010. aastal, kui kuu keskmine õhutemperatuur Narva-Jõesuus oli +23,4 °C. Kõige külmem kuu oli jaanuar 1987. aastal, kui Narvas oli kuu keskmine õhutemperatuur –18,0 °C.
Märtsi keskmine õhutemperatuur

Märtsi keskmine õhutemperatuur on kliimanäitaja, mis arvestatakse mingis kohas märtsis tehtud mitmeaastaste vaatluste alusel. 
Märtsi jooksul mõõdetud õhutemperatuuride alusel arvestatakse kuu keskmine temperatuur. Kogu vaatlusperioodi andmed liidetakse ja jagatakse aastate arvuga.
Tabel.
Tabelis on toodud märtsi keskmine õhutemperatuur aastatel 1981–2010 maailma eri paikades.
Aprilli keskmine õhutemperatuur

Aprilli keskmine õhutemperatuur on kliimanäitaja, mis arvestatakse mingis kohas tehtud mitmeaastaste vaatluste alusel. 
Aprilli jooksul mõõdetud õhutemperatuuride alusel arvestatakse kuu keskmine õhutemperatuur. Kogu vaatlusperioodi andmed liidetakse ja jagatakse aastate arvuga.
Tabel.
Tabelis on toodud aprilli keskmine õhutemperatuur aastatel 1981–2010 maailma eri paikades.
Oktoobri keskmine õhutemperatuur

Oktoobri keskmine õhutemperatuur on kliimanäitaja, mis arvestatakse mingis kohas tehtud mitmeaastaste vaatluste alusel. 
Oktoobri jooksul mõõdetud õhutemperatuuride alusel arvestatakse kuu keskmine temperatuur. Kogu vaatlusperioodi andmed liidetakse ja jagatakse aastate arvuga.
Tabel.
Tabelis on toodud oktoobri keskmine õhutemperatuur aastatel 1981–2010 maailma eri paikades.
Novembri keskmine õhutemperatuur

Novembri keskmine õhutemperatuur on kliimanäitaja, mis arvestatakse mingis kohas tehtud mitmeaastaste vaatluste alusel. 
Novembri jooksul mõõdetud õhutemperatuuride alusel arvestatakse kuu keskmine temperatuur. Kogu vaatlusperioodi andmed liidetakse ja jagatakse aastate arvuga.
Tabel.
Tabelis on toodud novembri keskmine õhutemperatuur aastatel 1981–2010 maailma eri paikades.
Detsembri keskmine õhutemperatuur

Detsembri keskmine õhutemperatuur on kliimanäitaja, mis arvestatakse mingis kohas tehtud mitmeaastaste vaatluste alusel. 
Detsembri jooksul mõõdetud õhutemperatuuride alusel arvestatakse kuu keskmine temperatuur. Kogu vaatlusperioodi andmed liidetakse ja jagatakse aastate arvuga.
Tabel.
Tabelis on toodud detsembri keskmine õhutemperatuur aastatel 1981–2010 maailma eri paikades.
Kalju Aigro

Kalju Aigro (6. august 1921 Valgjärve vald – 29. juuni 2011 Tallinn) oli eesti kooliõpetaja ja koolijuht.
Kalju Aigro lõpetas 1955. aastal Tartu Riikliku Ülikooli õigusteaduskonna.
Ta töötas aastatel 1949–1982 Nõo Keskkoolis õpetajana, sealhulgas aastatel 1951–1982 direktorina. Ta arendas 1953. aastal Nõo 7-klassilise kooli keskkooliks; aastal 1963 avati seal elektroonika-telemehaanika eriklass (kool sai Tartu Riikliku Ülikooli õppebaaskooliks) ning aastal 1964 matemaatika ja füüsika eriklassid. Ta koondas kooli heatasemelise õpetajaskonna ja muretses aastal 1965 koolile arvuti Ural-1 (oli NSV Liidu esimene keskkooliarvuti). Ta rajas uue koolihoonestu ning hästivarustatud õppekabinetid, koolis õppis (ja õpib ka praegu) andekaid noori kogu Eestist ja Nõo Reaalgümnaasium on reaalainetes Eesti tugevamaid, täppisteaduste olümpiaadidel on võidetud palju esikohti.
Aastatel 1982–1988 oli ta Tallinna Internaat-Kutsekooli direktor, aastatel 1988–1997 Tartu Aianduse ja Mesinduse Seltsi esimees.
Mälestuse jäädvustamine.
Kalju Aigro 100. sünniaastapäeval (6. augustil 2021) avati Nõos Hariduse pargis Kalju Aigro mälestusmärk. Nõo Reaalgümnaasiumi vastas pargis on Kalju Aigro pink.
Nõo Reaalgümnaasium ja Nõo Põhikool asuvad Kalju Aigro tänaval. Nõo Reaalgümnaasiumi auditoorium kannab Kalju Aigro nime.
Nõo Reaalgümnaasiumi ees on taies, mille ühel poolel on ülevaade Nõo kooli jaoks olulistest sündmustest ja teisel pool lühiülevaade Kalju Aigro tegevusest Nõo koolis.
Peach-Pit

Peach-Pit (ピーチ・ピット) on jaapani mangakunstnike duo, mille moodustavad Banri Sendo (千道 万里) ja Shibuko Ebara (えばら 渋子). Grupi nimi on pärit restoranist telesarjas "Beverly Hills, 90210".
Vaatamata sellele, et neil on sarnane joonistusstiil, on siiski võimalik kummagi joonistused ära tunda. Mõlemad on tuntud oma "bishōjo"-stiilis tööde poolest.
Nad on parimad sõbrannad juba lapsepõlvest saati. Mõlemad alustasid "dōjinshi" mangakunstnikuna juba enne Peach-Piti.
2008. aastal sai nende manga "Shugo Chara!" Kodansha Manga parima lastemanga auhinna. "Shugo Chara!-st" tehti hiljem ka animasari.
Tübatulabali keel

Tübatulabali keel on Põhja-Ameerikas Californias räägitav jutoasteegi keel. 
Seda räägivad Kerni jõe ülemjooksul elavad tübatulabalid, kellest suurem osa on üle läinud inglise keelele. Tübatulabali keele oskajaid on tänapäeval alla 10 inimese.
Guinea jalgpallikoondis

Guinea jalgpallikoondis on Guinea rahvuskoondis jalgpallis.
Guinea pole kunagi jalgpalli maailmameistrivõistlustele pääsenud, kuid alates 1970. aastast on korduvalt osaletud Aafrika rahvaste karikavõistlustel, kus parimaks kohaks on jäänud teine 1976. aastal.
Koosseis.
Guinea koondis 2024. aasta Aafrika rahvaste karikavõistlustel:
El Salvadori jalgpallikoondis

El Salvadori jalgpallikoondis on El Salvadori rahvuskoondis jalgpallis.
Kohtumised Eesti koondisega.
Eesti jalgpallikoondis on El Salvadoriga kohtunud ühe korra. 29. veebruaril 2012 toimunud kohtumise võitis Eesti 0:2. El Salvador oli 79. FIFA liikmesriik, kellega Eesti koondis ametliku kohtumise pidas.
Mihkel (ajakiri)

Mihkel oli eestikeelne üldhuviajakiri, mis ilmus Tallinnas aastatel 1994–1997 ja mille väljaandja oli Eesti Tarbijateühistute Keskühistu. 
Peatoimetaja oli algul Üllar Luup, seejärel Hans Ulmiste, teised toimetajad olid Gea Velthut, Tarmo Õuemaa, Lauri Liikane, Lembit Kivisik ja Aivar Õepa.
Ajakiri ilmus 12 korda aastas. Mihkel oli peaaegu kogu oma ilmumise aja loetavuselt teine-kolmas ajakiri Eestis Kodukirja ja Kroonika järel.
Aianduse Ajakiri

Aianduse Ajakiri oli Tallinnas aastatel 1992–1993 ilmunud aianduse ja taimekasvatuse ajakiri, mille väljaandjad olid firma Aedvara ja Eesti Kutseaednike Liit.
Ajakiri ilmus 1–2 korda aastas.
Eesti Sepp

Eesti Sepp oli Tallinnas 1990. aastal ilmunud ajakiri, Eesti Muinsuskaitse Seltsi Seppade Ühenduse väljaanne.
Ajakirja ilmus ainult 1 number.
Kadrioru Teataja

Kadrioru Teataja oli Tallinnas aastatel 1995–1997 ilmunud ajakiri, mida andis välja Eesti Vabariigi Presidendi Kantselei.
Ajakiri ilmus ebaregulaarselt.
Al-‘Azīzīyah

Al-‘Azīzīyah (araabia keeles العزيزية) on linn Liibüa loodeosas, Al-Jifārah' omavalitsuse halduskeskus ja suurim linn. See asub 55 km kaugusel Tripolist. Enne 2001. aastat jäi ta Al-‘Aziziyah‘ omavalitsuse territooriumile ja oli selle omavalitsuse keskus.
Aastal 2010 oli elanike arv hinnanguliselt 4096.
Al-‘Azīzīyah on peamine kaubanduskeskus Sahel Jeffare platool. See paikneb kaubateel rannikualadelt Nafūsah' mäestikku ja Fazzāni piirkonda lõuna pool. 
13. septembril 1922 registreeriti Al-‘Azīzīyah's maailma kõrgeim õhutemperatuur +57,8 °C. Aga selle vastu räägib kaks argumenti: esiteks kolis ilmajaam musta gudrooniga kaetud platsile, mistõttu võis õhutemperatuuri näit olla tegelikust palju kõrgem. Teiseks läks enne mõõtmist maksimaalne termomeeter katki ja õhutemperatuuri mõõdeti kalibreerimata tavalise min-max termomeetriga, mis ei ole eriti täpne ega töökindel.
Rahvas

Rahvas on teatud maa-ala, piirkonda või riiki asustav, enese ühtekuuluvusest ja identiteedist teadlik inimeste ühendus, mis koosneb harilikult sama etnilise päritolu, keele, religiooni või kultuuriga inimestest. Näiteks venelased on vene rahvas, iisraellased on Iisraeli rahvas, soome-ugri keeltes rääkivad inimesed on soome-ugri rahvad. Teise sõnastuse kohaselt on rahvas üldise tunnuse alusel piiritletud inimeste kogum. Sõna "rahvas" niisugune tähendus sarnaneb mõistega "rahvus".
Sõna "rahvas" tuleneb vanagermaani sõnast "þrawwaz" ehk täiskasvanud (inimesed).
Sõna "rahvas" kasutusviise eesti keeles.
Eesti keeles kasutatakse sõna "rahvas" idiomaatiliselt ka teistsuguste inimrühmade kohta, keda võivad ühendada mitmesugused tunnused.
Sambia jalgpallikoondis

Sambia jalgpallikoondis on Sambia rahvuskoondis jalgpallis.
1974 ja 1994 tuli koondis Aafrika meistrivõistlustel 2. kohale.
1993. aasta lennuõnnetus.
27. aprillil 1993 toimunud lennuõnnetuses Gaboni ranniku lähedal hukkusid peaaegu kõik tollase jalgpallikoondise liikmed. Ellu jäi vaid koondise kapten Kalusha Bwalya, kes lendas Senegali teise lennukiga.
2012. aasta Aafrika meistrivõistlused.
Sambia koondis võitis valikturniiri käigus oma alagrupi ja sai õiguse osaleda 2012. aasta Aafrika meistrivõistlustel. Sambia vastasteks finaalturniiri alagrupis said Senegal, Ekvatoriaal-Guinea ja Liibüa. Esimeses mängus alistati Senegali meeskonna 2:1. Kohtumine Liibüaga lõppes 2:2 viigiga. Viimases alagrupimängus võidu Sambiale tõi Christopher Katongo värav. Veerandfinaalis tuli kindel 3:0 võit Sudaani vastu. Edasipääsu finaali tagas Emmanuel Mayuka värav 78. minutil Ghana jalgpallikoondise väravasse. Finaalkohtumises Elevandiluurannikuga normaal- ja lisaaeg lõppes 0:0 viigiga, penaltiseerias oli Sambia tugevam (8:7) ja võitis turniiri.
Turniiri finaalmäng toimus Gabonis, kus 1993. aastal lennuõnnetuses hukkus peaaegu terve Sambia meeskond.
Uganda jalgpallikoondis

Uganda jalgpallikoondis on Uganda rahvuskoondis jalgpallis.
Uganda pole kunagi jalgpalli maailmameistrivõistlustel osalenud. Seitsmel korral on osaletud Aafrika rahvaste karikavõistlustel. Parimaks kohaks on teine koht 1978. aastal.
Praegune koosseis.
Uganda jalgpallikoondis 2019. aasta Aafrika rahvaste karikavõistlustel.
Väimela Mäejärv

Mäejärv (ka "Väimela Mäejärv, Väimela Ülajärv, Suur Väimela järv") on paisjärv Turgi ürgorus Võrumaal Võru vallas. Mäejärve suubub Väiso peakraav ja Mäejärv voolab Võru–Põlva maantee aluse teetruubi kaudu välja Väimela Alajärve.
Matti Wuori

Matti Ossian Wuori (15. juuli 1945 Helsingi – 15. oktoober 2005 Kirkkonummi vald) oli Soome poliitik ja advokaat. 
Aastatel 1999–2004 Rohelise Liidu esindaja Euroopa Parlamendis.
Jasmin Hamid

Jasmin Hamid (sündinud 18. veebruaril 1984 Helsingis) on tatari päritolu Soome näitleja ja poliitik.
2003–2008 õppis ta Soome Teatrikõrgkoolis. Aastatel 2009–2014 mängis ta soome seebiooperis "Salatut elämät" Katariina Mäkelä nimelist tegelast.
Ta oli Rohelise Liidu kandidaat 2008. aasta Soome kohalikel valimistel. Ta sai kokku 592 häält .
Bakuu Rəvan

Bakuu Rävan (aserbaidžaani keeles "Rəvan Futbol Klubu"; Rəvan FK) on Aserbaidžaani jalgpalliklubi, mille kodulinn on Bakuu. Klubi mängib Birinci Divizionus (2. liigaaste).
Áchna Ethnikós

Áchna Ethnikós (ametlikult "Εθνικός Άχνας" ("Ethnikós Áchnas")) on 1968. aastal asutatud Küprose jalgpalliklubi, mille koduasula on Áchna.
Klubi parimad saavutused on kolm neljandat kohta riigi meistrivõistlustel (1994/1995, 1997/1998 ja 2006/2007) ja jõudmine karikafinaali (2002). Ethnikós on ainsa Küprose meeskonnana jõudnud Intertoto karika kaudu UEFA karikavõistlustele.
IFK Norrköping

IFK Norrköpping (ametlikult Idrottsföreningen Kamraterna Norrköping) on 1897. aastal asutatud Rootsi jalgpalliklubi, mille kodulinn on Norrköping. See mängib Rootsi kõrgliigas Allsvenskan.
Klubi on 13 korda tulnud Rootsi meistriks (viimati 2015) ja võitnud kuus karikat (viimati 1994).
Mängijad.
Praegune koosseis.
"Seisuga 31. mai 2022"
Mali jalgpallikoondis

Mali jalgpallikoondis on Mali rahvuskoondis jalgpallis.
Aafrika rahvaste karikavõistlustel osales Mali esmakordselt 1972. aastal, kui saavutati ka seni parim koht, milleks on teine.
2012. aasta Aafrika rahvaste karikavõistlustel sai Mali koondis kolmanda koha. Poolfinaalis kaotati 0:1 Elevandiluurannikule, kolmanda koha mängus aga võideti Ghana 2:0. Kolmas koht saavutati ka aasta hiljem, kui kolmanda koha mängus võideti taas Ghanat.
Jalgpalli maailmameistrivõistlustele pole Mali kunagi pääsenud.
Koosseis.
Mali koondis 2024. aasta Aafrika rahvaste karikavõistlustel.
Benini jalgpallikoondis

Benini jalgpallikoondis on Benini rahvuskoondis jalgpallis.
Benin pole kunagi jalgpalli maailmameistrivõistlustel osalenud. Neljal korral on osaletud Aafrika rahvaste karikavõistlustel ning parimaks tulemuseks on veerandfinaali jõudmine 2019. aastal.
Praegune koosseis.
Benini jalgpallikoondis 2019. aasta Aafrika rahvaste karikavõistlustel.
Zimbabwe jalgpallikoondis

Zimbabwe jalgpallikoondis on Zimbabwe rahvuskoondis jalgpallis.
Zimbabwe pole kunagi jalgpalli maailmameistrivõistlustel osalenud. Neljal korral on osaletud Aafrika rahvaste karikavõistlustel, kuid seni pole kordagi alagrupiturniirist edasi pääsetud.
Praegune koosseis.
Zimbabwe jalgpallikoondis 2019. aasta Aafrika rahvaste karikavõistlustel.
Vågani kirik

Vågani kirik ehk Lofootide katedraal on kirik Kabelvågi külas Vågani vallas Norras.
Saagade järgi rajas selle kiriku kuningas Øystein Magnusson aastal 1103. Algselt nimetati piirkonda "kapellvåg", hiljem "kabelvåg". Praegune kirik pühitseti sisse aastal 1898.
Vågani kirik on suuruselt teine puitkirik Norras.
Peter Schwabe

Peter Schwabe (6. aprill 1686 Tallinn – 1737 Türi) oli Eesti vaimulik.
Ta lõpetas aastal 1706 Tallinna gümnaasiumi. Usuteadust õppis ta (immatrikuleeriti 20. novembril 1706) Jena ülikoolis ja (immatrikuleeriti 16. juulil 1710) Kieli ülikoolis. Ordineeriti õpetajaks detsembris 1711.
Ta oli aastatel 1711–1714 (kutsuti 21. septembril/2. oktoobril 1711) Türi Püha Martini koguduse abiõpetaja. Aastatel 1715–1723 oli ta Paide Püha Risti koguduse õpetaja. Aastatel 1723–1737 oli ta Türi Püha Martini koguduse õpetaja.
Isiklikku.
Tema vanaisa Peter Koch oli Tallinna Püha Vaimu koguduse õpetaja, onu Peter Koch oli Jüri koguduse õpetaja. Tema abikaasa Catharina isa Johann Aulinus oli Tallinna Mihkli koguduse ja Harju-Madise koguduse õpetaja, abikaasa vanaisa Peter Aulinus oli Tallinna toomkiriku rootsi koguduse abiõpetaja ja Tallinna Mihkli koguduse õpetaja. Abikaasa esimene mees (ta abiellus lesknaisega) Johann Caspar Coster oli Risti koguduse õpetaja. 
Tema poeg, gümnasist Petrus Schwabe, maeti 28. mail 1734 Tallinna Niguliste kirikusse, hauakivi nr. 125 alla.
Rockwell B-1 Lancer

Rockwell B-1B Lancer on Ameerika Ühendriikide õhuvägede ülehelikiirusel lendav strateegiline pommituslennuk, mis loodi FB-111 asendamiseks. Prototüübi esmalend toimus 23. detsembril 1974 (B-1A). Firma Rockwell International lennukitehastes ehitati kokku 100 lennukit B-1B.
Ajalugu.
B-1B Lancer prototüübiks loetakse lennukit B-1A. Ameerika Ühendriikide president Jimmy Carter peatas B-1 projekti 1977. aastal. Selleks ajaks oli valmistatud neli B-1 lennukit. 1981. aastal võttis president Ronald Reagani administratsioon vastu otsuse Rockwelli B-1 programmi taaskäivitamisest. B-1 uuem modifitseeritud arendus sai tüübinimeks B-1B.
B-1B Lancer esmalend toimus 1984 aastal. Alates 1986. aastast andis lennukivalmistaja USA Strateegilistele Õhujõududele üle igas kuus neli lennukit. Viimane B-1B valmis 1988. aastal. Lennukaugus max 12000 km + õhus tankimise võimalus.
Ehitus.
B-1B Lancer on neljamootoriline helikiirust ületav täismetallkonstruktsiooniga reaktiivlennuk, mille tiib on lennu ajal muudetava noolsusega.
Relvastus.
Pommilast: kuni 38,3 tonni, nii tavapommid kui ka tuumalaenguga B61 või B83 tuumapommid ja AGM-69A SRAM-A, AGM-86B ALCM raketid. Lennuki pind on kaetud "stealth"-tehnoloogilise värviga.
Üldine õhuringlus

Maa üldine õhuringlus ehk globaalne õhu tsirkulatsioon atmosfääris on kogu Maa atmosfääri haarav õhuvoolude püsiv süsteemne ringlus. Õhu ringlemise ülalpidavaks energiaallikaks Maal on Päike. Süsteemsad õhuvoolud atmosfääris mõjutavad soojuse jaotumist Maal.
Maapind soojeneb päikesekiirguse mõjul sõltuvalt päikese kiirte langemisnurgast.
Kõige rohkem saab Maa päikesekiirgust ekvaatori piirkonnas, kus päike on terve aasta jooksul horisondi suhtes väga kõrgel ja kaks korda aastas seniidis. Päev kestab seal umbes 12 tundi.
Kõige vähem saab Maa päikesekiirgust pooluste piirkonnas, kus vahelduvad umbes pool aastat kestvad polaarpäev ja polaaröö. Kuigi polaarpäeva jooksul paistab päike terve ööpäev, on päikese kiirte langemisnurk maapinnale väike, siis suurem osa päikesekiirgusest peegeldub maailmaruumi. Seda soodustab ka polaaralade lume ja jääga kaetud valge pind. Polaaröö ajal ei saa maapind üldse päikesekiirgust.
Õhurõhu erinevuste mõjul tekivad püsivad tuuled, mis puhuvad poolustest ekvaatori suunas. Coriolisi efekti mõjul muutuvad tuuled läänesuunaliseks ja neid nimetatakse idatuulteks.
Liikudes ekvaatori poole, saab õhk üha rohkem soojust, soojeneb ja tõuseb üles, mistõttu tekib parasvöötmes madala õhurõhuga vöönd.
Ekvaatori kohalt liigub külm ja raskem õhk troopikavöötme suunas ning langeb 30. laiuskraadidel alla. Seal tekib kõrge õhurõhuga vöönd. Troopikas liigub õhk nii ekvaatori kui ka parasvöötme suunas. Aga õhu liikumine ei toimu mitte põhjast lõunasse ja vastupidi, vaid muutub vastavalt tuule suunale Coriolisi efekti mõjul. Troopikast ekvaatori suunas puhuvad kagu- ja kirdepassaadid.
Troposfääri ülempiiril on õhu liikumise suunad täiesti vastupidised.
Üldist õhuringlust muudavad keerulisemaks tsüklonid ja antitsüklonid, orkaanid ja taifuunid, maismaa ja vee vahel tekkinud mussoonid ja muud kohalikud tuuled (briisid, mäe- ja orutuuled jne); tekivad ka väikesed õhukeerised – trombid jms.
Üldise õhuringluse mõjul toimub õhumasside liikumine, mis põhjustab ilma muutust: muutuvad õhutemperatuur, õhuniiskus, pilvisus jne.
Tuulte mõjul tekivad lained ja mõned hoovused, jäätriiv, tuuled mõjutavad ka pinnamoe kujunemist.
Kalev Jaago

Kalev Jaago (sündinud 3. septembril 1965) on eesti ajaloolane.
Ta on lõpetanud Tartu Ülikooli ajaloo erialal 1989. aastal.
Jaago töötab Eesti Ajalooarhiivis Tartus teatmetalituse arhivaarina ja on teadur Läänemaa Muuseumis. Ta on uurinud ning populariseerinud Haapsalu ja Läänemaa ajalugu, mille eest anti talle 2010. aastal Haapsalu linna vapimärk.
Ajalooarhiivis tegeleb Jaago peamiselt kesk- ja varauusaegsete allikate läbitöötamise ning digiteerimisega.
Jaago kuulub ka Eesti Arhivaaride Ühingu juhatusse.
Tema abikaasa on rahvaluuleteadlane Tiiu Jaago.
ITERA

ITERA on Venemaa ettevõtete grupp, mis on keskendunud maagaasi tootmisele ja turustamisele eelkõige SRÜ ja Balti riikides. Lisaks gaasiärile tegeleb ITERA ka kinnisvara ja kindlustusäriga, kuid pärast 2008. aasta finantskriisi otsustas ettevõte jätkata vertikaalselt integreeritud ärina, mis tegeleb süsivesinikega ammutamisest toodangu turustamiseni.
2009. aasta seisuga omas ITERA International Group of Companies enam kui 150 ettevõtet 20 riigis.
ITERA (Itera International Energy Corporation) asutati 1992. aastal USAs toormekaubandusettevõttena. 1994. aastal tasus Türkmenistan Iterale suhkrutarne eest õigusega müüa Türkmenistani maagaasi välisturgudel. Itera sisenes gaasiärisse, alustades 1995. aastal gaasitarneid Ukrainasse ja laiendades tegevust teistesse endise Nõukogude Liidu osadesse. 1990. aastate teisel poolel oli ITERA monopoolne gaasivahendaja Türkmenistanist Ukrainasse.
Alates 1998. aastast tegeleb ettevõte ka gaasitootmisega. ITERA kasutab leiukohti Jamali Neenetsi autonoomses ringkonnas, Lääne-Siberis ja Irkutski oblastis.
Alates 1999. aastast on Itera Sverdlovski oblasti peamine gaasiga varustaja.
2003. aastal alustas Itera süsivesinike ammutamist ja töötlemist Illinoisis ja Texases.
ITERAl on 2011. aasta seisuga osalus Sibneftegazis (49%, enamusosanik NOVATEK), Purgazis (49%, enamusosanik Gazprom) ja Bratskecogazis (78,9%). Suurema osa ITERAle kuuluvast gaasist toodavad ITERA vähemusosalusega Sibneftegaz ja Purgaz. Lisaks oma gaasi müügile vahendab ettevõte teiste ettevõtete gaasi.
Iteral on osalus Eesti Gaasis ja Läti ettevõttes Latvijas gāze.
ITERA nõukogu esimees on Igor Makarov, peakorter asub Moskvas. 2001. aasta seisuga oli ettevõte registreeritud Hollandi Antillidel ja selle omanikering oli hämar. Gazpromi väikeaktsionärid kahtlustasid Gazpromi juhte tihedates sidemetes Iteraga ning süüdistasid neid Gazpromile kahju toonud tehingutes. Peale Gazpromi juhtkonna koosseisumuudatusi kaotas Itera oma monopoolse staatuse Türkmenistanist gaasi Ukrainasse vahendamisel.
2010. aastal müüs ettevõte üle 21 miljardi kuupmeetri gaasi. Kuldaegadel müüs ettevõte isegi üle 80 miljardi kuupmeetri aastas.
2012. aastal loodab ettevõte alustada puurimist uutes gaasi- ja naftaleiukohtades Türkmenistani lääneosas. ITERA kaalub täiendava kapitali kaasamist aktsiate esmase avaliku pakkumise või suunatud aktsiaemissiooni teel. Võimalik investor on Sberbank.
ITERA on aastaid olnud Venemaa Jalgrattaspordi Liidu peasponsor. Igor Makarov oli enne ärisse suundumist tipptasemel jalgrattur. Samuti on ITERA jäähokiklubi Riia Dünamo aktsionär.
Maiduguri

Maiduguri on linn Nigeeria kirdeosas, Borno osariigi keskus ja suurim linn.
Linn asub Ngadda jõe kaldal.
Asula tekkis 1907. aastal asutatud Briti sõjalise eelposti juurde.
Linna arvutuslik elanike arv 2010. aastal oli World Gazetteeri järgi 1 126 195.
Linnas asub Maiduguri Ülikool ja Maiduguri rahvusvaheline lennujaam. Maiduguris on sadamalinnast Port Harcourtist algava raudtee lõppjaam.
Ba (vanaegiptuse usund)

 
Ba on vanaegiptuse usundis jumala ilming või inimese surmajärgne eluvorm toonekure kujul, vaimne elujõud.
"Ba" oli mõnes mõttes kõige lähedasem lääne nägemusele hingest, kuid see oli samas ka kõik, mis teeb inimese ainulaadseks ja isikupäraseks, sarnanedes iseloomu mõistega. (Selles mõttes on ka võimalik, et elutud olendid omavad "ba"d, unikaalset karakterit, ning tõepoolest viidati Vana Riigi püramiididele kui nende omanike "ba"dele.) Nagu hingki, oli "ba" osa inimesest, mis elas edasi pärast maist surma ning seda on tihti kujutatud inimpeaga linnuna, kes lendab hauast välja, ühinemaks "ka"ga hauataguses elus.
Nagu ka inimestel, võis jumalustel olla "ba", kuid nende puhul seostati seda veel enam nende võimu, reputatsiooni ja ülevusega. Kui jumal sekkus inimasjadesse, öeldi, et jumalate "bau" ("ba" mitmus) on töös. Selles suhtes peeti vaaraot jumalate "ba"ks.
Ajalugu.
Kõige vanemates religioossetes tekstides oli "ba" anonüümsete jumalate nimetus, hiljem jumala väline, käegakatsutav kuju, kultusvorm: näiteks Apist austati Memphises Osirise "ba"'na.
Vana Riigi lõpus hakati seda sõna kasutama seoses inimestega. Surma hetkel eraldus "ba" kehast ning lendas linnu kujul ära. Teispoolsuses säilitas "ba" konkreetse inimese iseloomu.
Kunst.
"Ba"'d kujutati linnuna, alates 18. dünastiast inimpeaga linnuna, kes lendab haua lähedal, istub puul või joob tiigist või järvest vett.
Maiduguri Ülikool

Maiduguri Ülikool on ülikool Nigeerias Maiduguris.
Ülikool asutati 1975. aastal. Selles õpib umbes 25 000 üliõpilast.
Ülikoolis on meditsiinikolledž ning põllumajandus-, kunsti-, pedagoogika-, tehnika-, õigusteaduse, juhtimis-, sotsiaalteaduste, farmaatsia- ja veterinaariateaduskond.
Mariama Bâ

Mariama Bâ (1929 Dakar – 1981 Dakar) oli fulbe päritolu Senegali naiskirjanik, üks esimesi ja tähtsamaid Aafrika naiskirjanikke.
Ta sai islami kasvatuse. Ta lõpetas Rufisque'i Normaalkooli ja töötas 1947–1959 õpetajana, seejärel kooliinspektorina. 
Oma esimeses romaanis "Une si longue lettre" (1980) kritiseeris ta mitmenaisepidamist ja üldse naise seisundit Aafrikas. Romaan on esitatud pika kirjana, mille kirjutab üks naine päeval, mil ta jääb leseks. Ramatoulaye, kes oli olnud traditsiooniline ja allutatud, kirjutab oma sõbratarile Aïssatoule, kes on endale iseseisvuse kätte võitnud. Nii hakkab ta ka ise vabanema. 
Teine romaan "Un Chant écarlate" (1981) ilmus postuumselt. Prantslanna Mireille abiellub muslimist senegallase Ousmane'iga. Kui mees salaja teise naise võtab, läheb Mireille hulluks ja tapab oma lapse.
Isiklikku.
Ta lahutas oma abikaasast, parlamendiliikmest Obèye Diopist ning kasvatas üksi üheksat last.
Port Harcourt

Port Harcourt on linn Nigeeria lõunaosas, Riversi osariigi keskus.
Port Harcourt asub Nigeri jõe deltas Bonny jõe ääres.
2006. aasta rahvaloenduse järgi oli linna elanike arv 1 382 592.
Port Harcourt asutati 1913. aastal, kui rajati sadam söe eksportimiseks. Linn sai nime Suurbritannia kolooniate ministri Lewis Harcourti järgi. Esimese maailmasõja ajal oli linnas sõjaline tugipunkt operatsioonideks tollases Saksamaa koloonias Kamerunis.
Linn on tööstuskeskus, eelkõige Nigeeria naftatööstuse keskus. Port Harcourti rahvusvaheline lennujaam on Nigeeria suuruselt kolmas lennujaam.
Linnas on Riversi osariigi tehnikaülikool ja Port Harcourti ülikool.
Ngadda

Ngadda on jõgi Nigeerias.
Jõgi suubub Tšaadi järve. 
Jõele rajatud Alau pais rikkus veerežiimi Maiduguri piirkonnas, kus oli varem viljakas maa tänu Ngadda lammi üleujutustele.
Åsele vald

Åsele vald on 2. järgu haldusüksus Rootsis Västerbotteni läänis.
Valla keskus ja suurim asula on Åsele (1800 elanikku). Fredrika (215 elanikku) on teine suurem asula vallas.
Läbi valla voolab Ångermani jõgi.
Vallas asub 1991 rajatud 11 km² suurune Björnlandeti rahvuspark.
Polaarsed idatuuled

Idatuuled on püsivad tuuled, mis puhuvad poolustest parasvöötme suunas. Selle põhjuseks on kõrgrõhuala tekkimine poolustel, kus külm ja raske õhk laskub allapoole. Poolustest liigub õhk ekvaatori suunas, kus on tekkinud madalrõhuala. Soojenes tõuseb õhk üles ja parasvöötmes tekib madalrõhuala. Coriolisi efekti mõjul pöörduvad tuuled läände, selle tõttu nimetatakse need idatuulteks.
Idatuul

Idatuul on tuul, mis puhub idast läände. 
Vanakreeka mütoloogias oli idatuult esindav jumalus Euros. Arvati, et ta toob soojust ja vihma. Tema sümboliks oli ümberpööratud vaas, kust voolas välja vett.
Aasta keskmine õhutemperatuur

Aasta keskmine õhutemperatuur (ka aastatemperatuur) on kliimanäitaja, mis arvutatakse kindlas piirkonnas tehtud mõõtmiste põhjal. Selleks arvutatakse vaadeldava aasta jooksul mõõdetud õhutemperatuuride põhjal iga kuu keskmine õhutemperatuur, tulemused liidetakse ja jagatakse kaheteistkümnega. Aasta keskmine õhutemperatuur on ühtlasi ka kõigi päevade keskmiste õhutemperatuuride aritmeetiline keskmine.
Et üks aasta võib olla mitmeaastase keskmisega võrreldes soojem või külmem, kasutatakse tegelikult klimatoloogias mitmeaastast keskmist õhutemperatuuri, mis arvutatakse piirkonnas tehtud mitmeaastaste mõõtmiste põhjal. Kogu vaatlusperioodi (vähemalt 30 aastat) andmed liidetakse ja jagatakse aastate arvuga.
Eesti aasta keskmised õhutemperatuurid.
Eestis on aasta keskmine õhutemperatuur uute normide järgi 6,0 °C, mis on võrreldes varasema perioodiga (1971-2000) 0,4 °C võrra kõrgem. Kõrgustikes on see madalam ja saarte läänerannikul kõrgem. Kõige soojem oli 2008. aasta (Vilsandil oli aasta keskmine õhutemperatuur +8,5 °C). Kõige külmem oli 1942. aasta (Jõgeval oli aasta keskmine õhutemperatuur +1,6 °C).
Maailmas.
Maailma kõrgeim aasta keskmine õhutemperatuur (+34 °C) mõõdeti perioodil 1960–1966 Etioopia linnas Dallolis.
Meelindlased

Meelindlased ("Meliphagidae") on lindude sugukond värvuliste seltsist.
Levik.
Meelindlasi on umbes 170 liiki. Nad on levinud Austraalias ja Okeaanias, Väikestel Sunda saartel ja Sulawesil.
Välimus.
Meelindlased on peamiselt väikesed või keskmise suurusega värvulised, neist kogukaimad on umbes haraka suurused. Sugupooled on tavaliselt samalaadse välimusega, kuid isaslind on sageli emasest värvikam ja suurem. Meelindlaste sulestik on enamasti tume, sageli hallides, rohekates või pruunides toonides.
Leidub ka värvikirevaid liike, näiteks perekondades "Myzomela" ja "Xanthomyza".
Elupaik ja pesitsemine.
Meelindlased on valdavalt puistulinnud, peaaegu kõik meelindlased tegutsevad enamasti puuladvas ja ainult vähesed laskuvad toiduotsingul maapinnale.
Meelindlased rajavad kausikujulise pesa tavaliselt puule või põõsasse. Kurnas on 2–4 muna.
Toitumine.
Meelindlased toituvad peamiselt nektarist ja puuviljadest, söövad ka väikesi selgrootuid.
Tõkkesõlm

Tõkkesõlm on erinevate pioneeritõkete kombineerimisel moodustatud süsteem, mida kaetakse tavaliselt tulega selle juures paikneva üksuse poolt. Neid on rajavad pioneeriteenistused sõjaajal tähtsatele maa-aladele või maastiku kitsaskohtadesse eesmärgiga takistada vastase pealetungi.
Tõkkesõlmed jagunevad tõrjetõkkesõlmedeks (TTS) ja häirivateks tõkkesõlmedeks (HTS). TTS eesmärgiks on täielikult vastase edasipääsu peatamine, HTS rajatakse aga vastase aeglustamine ja/või tema liikumise suunamiseks. Häiriva tõkkesõlme rajamiseks kulutatakse oluliselt vähem materjale ja aega ning seda ei pea ilmtingimata tulega katma.
Xanthomyza phrygia

Xanthomyza phrygia on Austraalia endeemne lind meelindlaste sugukonnast.
Levila.
Ta on levinud Kagu-Austraalias eukalüptimetsades, kus on haruldane.
Pesitsevat populatsiooni on hinnatud 1500 vanalinnule. Liiki ohustab metsade raie.
Välimus.
Pikkus 20–24 cm. Keskmise suurusega meelind. Sulestik musta-kollase-valge kirju. Pea ja kael on mustad. Silma ümber on sulgedeta laik. Laul on meeldivakõlaline.
Eluviisid.
"Xanthomyza phrygia" pesitseb eukalüpti- ja kasuariinimetsades.
Ta toitub eukalüptide nektarist ja eriti pesitsusajal ka putukatest.
Tulirelvade loend

"Siin on loetletud tulirelvade (nii käsitulirelvade kui ka suurtükkide) mudeleid. Tulirelvadega seotud mõisted on artiklis sõjanduse mõisteid. Soomuskattega liikursuurtükid on loetletud soomustehnika loendis."
15 cm sIG 33 – 122 mm haubits 1938 M-30 – 152 mm Canet' suurtükk – 2A18 D-30 – 2A19 T-12 – 2A29 MT-12 Rapira – 2A36 Giatsint-B – 2A65 Msta-B – 2M-3 - 2S12 Sani - 2S4 Tulp - 45 mm tankitõrjekahur M1937 - 63. tüüpi mitmelasuline raketiheitja - 75 mm suurtükk
A.
A. T. - AAC Honey Badger - AK 4 – AK-47 – AK-74 – AK-104 - AK-105 - AKMSU - AMOS - AMR-2 - Arisaka M1905 – AT4
B.
Benelli M1 – Benelli Nova - Benelli Supernova - Beretta Cheetah - Beretta Px4 Storm - Bergmann MP18 – Blaser R93 - Bushmaster XM-15
C.
C-90 Instalaza - Charlton Automatic Rifle - Charter Arms Bulldog - Close Quarters Battle Receiver - Colt AR-15 - Colt-Browning M1895 - Colt M1892 - Colt SCAMP - COP .357
D.
D-20 - Desert Tech MDR
F.
FH-70 - FN FNX - FN MAG - FN FAL - Fusil Automático Doble
G.
Galil – GAU-8 Avenger - GAU-19 - Gewehr 41 - Gewehr 43 - Gepárd - Glock - Grand Power K100
H.
H61-37 – Heckler &amp; Koch G3 – Heckler &amp; Koch Mark 23]] - 
Heckler &amp; Koch USP – HS Produkt VHS
I.
IWI Jericho 941
K.
Kar 98k
L.
L1A1 - LeFH 18 – LeIG 18 – LMT R-20 Rahe - Luger P08
M.
M110 MASS - M141 Bunker Defeat Munition - M198 - M203 – M40 (vintpüss) - M45 MEUSOC - M-69 - MAC-11 - Makarovi püstol - Mannlicher M1893 - Mannlicher M1895 - Mannlicher-Schönauer - Manurhin MR 73 - MAS 1873 - Masterkey - Mauser HSc – Maximi kuulipilduja - Maxim M1910 – MG3 – MG34 – MG42 – Mk 12 Special Purpose Rifle - Mossberg 500 - Mossin-Nagant – MP 34 – MP 40 – MP 3008
N.
Negev - Nudelman N-37
O.
Olympic Arms OA-93
P.
Parabellum 08 ehk P08 – Pattern 1914 Enfield – PPS-43 - PF-89 - ppš-41 - Pak 40 - Pak 38 - PM M1910 - PSM
S.
Sauer 38H – SFH 18 – SIG Pro - SIG Sauer P220 - SIG Sauer P230 – SIG Sauer SIG516 - Smith &amp; Wesson Model 15 - Smith &amp; Wesson Model 19 - Smith &amp; Wesson Model 27 - Smith &amp; Wesson Model 39 - Smith &amp; Wesson Model 3000 - Smith &amp; Wesson Model 4506 - Smith &amp; Wesson Model 586 - Smith &amp; Wesson Model 686 - Smith &amp; Wesson M&amp;P - Smith &amp; Wesson SW1911 - Solothurn-Arsenal - Steyr TMP - Steyr SSG 69 - sturmgewehr 44 - Suomi - SVT-40
Z.
Zastava M70 - Zastava M92 - Zijiang M99 - ZU-23-2
T.
TOZ-194 - Tüüp 91 (granaadiheitja)
V.
Vektor R4 - Vz. 58
W.
Walther P5 - Walther P38 – Walther PP – Walther PPK - Walther PPQ - Wildey - Winchester Model 1200
Stephanie Forrester

Stephanie Forrester (neiupõlvenimega Douglas) on USA seebiooperi "Vaprad ja ilusad" tegelane. Teda mängib Susan Flannery.
Stephanie sündis Lake Forestis. Stephanie oli abielus Eric Forresteriga. Eric abiellus Donna Logani, mis Stephaniele ei meeldinud. Stephaniel ja Ericil on neli last: Rigde, Thorne, Kristen ja Felicia. Viies laps, Angela suri.
Stephaniel on üks õde Pam, kes elas enne Lake Forestis koos nende emaga.
Katherine Kelly Lang

Katherine Kelly Lang (sünninimi Katherine Kelly Wegeman; sündinud 25. juulil 1961 Hollywoodis Californias) on USA näitleja.
Teda tuntakse eeskätt Brooke Logani rolli järgi seebiooperis "Vaprad ja ilusad".
Isiklikku.
Lang õppis Beverly Hills High Schoolis. 
Ta on suusahüppaja Keith R. Wegemani ja näitleja Judith Langi tütar ning näitleja Charles Langi tütretütar.
Lang on olnud kaks korda abielus. Tal on kolm last: Jeremy Skott Snider (1990), Julian Slang Snider (1992) ja Zoe Katrina D'Andrea (1997).
Ifjord

Ifjord on piirkond Lebesby vallas Finnmargi maakonnas Norras. Ifjordis asub talu.
Ifjordist saab alguse maantee "fylkesvei 888".
Georg Salomon

 
Georg Salomon (ka Georg Salemann; 22. mai/2. juuni 1756 Tallinn – 23. november/3. detsember 1787 Lüganuse) oli Eesti vaimulik.
Salomon õppis Tallinna gümnaasiumis. Usuteadust õppis ta (immatrikuleeriti 14. septembril 1775, oli kohal veel aastal 1778) Jena ülikoolis. Ordineeriti 7. märtsil/18. märtsil 1781 õpetajaks.
Oli aastatel 1781–1787 (kutsuti 31. jaanuaril/11. veebruaril 1781) Lüganuse Ristija Johannese koguduse õpetaja.
Isiklikku.
Tema isa Georg Salomon oli Tallinna gümnaasiumi ajaloo ja filosoofia professor. Väimees Carl Matthias Henning oli Järva-Peetri Püha Peetruse koguduse õpetaja, vanem tütrepoeg Carl Theodor Henning oli Rapla Maarja-Magdaleena koguduse õpetaja, noorem tütrepoeg Georg Thomas Benedict Henning oli Järva-Peetri Püha Peetruse koguduse õpetaja.
Laose jalgpallikoondis

Laose jalgpallikoondis on Laose rahvuskoondis jalgpallis.
P. I. Tšaikovski nimeline Moskva Riiklik Konservatoorium

P. I. Tšaikovski nimeline Moskva Riiklik Konservatoorium; endise nimega Moskva Konservatoorium (vene keeles Московская государственная консерватория имени П. И. Чайковского; lühend МГК), on kõrgem õppeasutus Moskvas.
Konservatooriumi asutas Nikolai Rubinstein koos vürst Nikolai Petrovitš Trubetskoiga 1866. aastal. See on vanuselt teine muusikakõrgkool Venemaal, sellest vanem on 1862. aastal Anton Rubinsteini asutatud Peterburi Konservatoorium. 
Aastast 1940 kannab õppeasutus Pjotr Tšaikovski nime, kes töötas seal aastail 1866–1878.
Carl Theodor Henning

Carl Theodor Henning (1./13. juuli 1804 Järva-Peetri – 20. märts / 1. aprill 1837 Rapla) oli Eestimaa vaimulik.
Ta õppis Tallinna toomkoolis ja aastatel 1821–1824 Tallinna Kubermangugümnaasiumis. Usuteadust õppis ta aastatel 1824–1827 Tartu Ülikooli usuteaduskonnas (lõpetas, grad. stud.). Oli korporatsiooni Estonia liige.
Ordineeriti 20. septembril / 2. oktoobril 1834 õpetajaks.
Ta oli aastatel 1834–1837 Rapla Maarja-Magdaleena koguduse õpetaja.
Tema isa välja antud jutlusekogumikus on avaldatud ka tema jutlusi.
Isiklikku.
Tema isa Carl Matthias Henning ja vend Georg Thomas Benedict Henning olid Järva-Peetri Püha Peetruse koguduse õpetajad, vanavanaisa Georg Salomon oli Tallinna gümnaasiumi ajaloo- ja filosoofiaprofessor. Tema abikaasa Caroline Dorothea Elisabethi (oli tema isa õetütar) isa Christian Timotheus Schultz oli Tallinna toomkoguduse õpetaja.
Georg Henning

Georg Thomas Benedict Henning (21. detsember 1823/2. jaanuar 1824 Järva-Peetri – 12. veebruar/24. veebruar 1874 Järva-Peetri) oli Eesti vaimulik.
Georg Henning õppis aastast 1833 Narvas pastor Hunniuse erakoolis ja aastast 1836 Võrus Heinrich Krümmeri erakoolis. Tartu Ülikooli usuteaduskonnas õppis ta aastatel 1842–1848. Ordineeriti 14. augustil/26. augustil 1849 õpetajaks.
G.Henning oli aastatel 1849–1852 Järva-Peetri Püha Peetruse koguduse adjunktõpetaja. Aastatel 1852–1874 oli ta (sai õpetajaks 16. märtsil/28. märtsil 1852) Järva-Peetri Püha Peetruse koguduse õpetaja.
Isiklikku.
G.Henningu isa Carl Matthias Henning oli Järva-Peetri Püha Peetruse koguduse õpetaja, vend Carl Theodor Henning oli Rapla Maarja-Magdaleena koguduse õpetaja, vanaisa Georg Salomon oli Lüganuse Ristija Johannese koguduse õpetaja, vanavanaisa Georg Salomon oli Tallinna gümnaasiumi ajaloo ja filosoofia professor.